అభిమానుల అంచనాలకు అనుగుణంగా ‘గౌతమిపుత్ర శాతకర్ణి’ ఘనవిజయం సాధించడంతో నందమూరి బాలకృష్ణ ఆనందానికి అవధులు లేకుండా పోయాయి. చాలా ఉత్సాహంగా ఇంటర్వ్యూలు ఇస్తూ ప్రమోషన్ కార్యక్రమాల్లో పాల్గొంటున్నాడు. ఈ క్రమంలో తన భవిష్యత్తు ప్రణాళికల గురించి కూడా వివరించాడు బాలయ్య.భవిష్యత్తులో తాను దర్శకత్వం కూడా చేస్తానని వెల్లడించాడు. గతంలోనే బాలయ్య స్వీయ దర్శకత్వంలో ‘నర్తనశాల’ సినిమా ప్రారంభమైన విషయం తెలిసిందే. అయితే ద్రౌపదిగా అనుకున్న సౌందర్య మరణంతో ఆ సినిమా అర్ధాంతరంగా ఆగిపోయింది. ఎప్పటికైనా ఆ సినిమా పూర్తి చేస్తానని బాలయ్య తెలిపాడు. అలాగే త్వరలో తను చేయబోతున్న ‘ఆదిత్య 999’ సినిమాలో మోక్షజ్ఞ కూడా నటిస్తాడని ఓ ప్రశ్నకు సమాధానంగా చెప్పాడు. తనతో కలిసి తన కుమారుడు నటించేందుకు ఈ కథ తప్ప వేరేది సెట్ అవ్వదని బాలయ్య స్పష్టం చేశాడు.
abhimaanula anchanaalaku anugunamgaa ‘goutamiputra saatakarni’ ghanavijayam saadhinchadamtho nandamuri balakrishna aanandaaniki avadhulu lekunda poyayi. chala utsaahamgaa interviewlu istuu pramoshan kaaryakramaallo palgontunnadu. ee kramamlo tana bhavishyattu pranaalikala gurinchi kuudaa vivarinchaadu balayya.bhavishyattulo taanu darsakatvam kuudaa chestaanani velladinchaadu. gtamlone balayya sweeya darsakatvamlo ‘nartanasaala’ sinima praarambhamaina vishayam telisinde. ayithe droupadigaa anukunna soundarya maranamtho aa sinima ardhaantaramgaa aagipoyindi. eppatikaina aa sinima puurti chestaanani balayya telipaadu. alaage twaralo tanu cheyabotunna ‘aaditya 999’ cinemalo mokshagna kuudaa natistaadani oo prasnaku samaadhaanamgaa cheppaadu. tanatho kalisi tana kumarudu natinchenduku ee katha tappa veredi sett avvadani balayya spashtam cheshaadu.